
DISSERTATIO  MEDICA 


D  E 


Aqjjm  Communis  viribus  medicatis, 


QUI  medicinam  exercent,  procul  pctita 
et  rara  nimis  medicamenta  faepe 
'  laud^nt;  communia  vero,  et  in 
medio  quafi  pofita  temnunt,  quamvis  ho- 
rum  faepe  multo  major  eft  utilitas,  fpecifica 
etiam  impenfe  qnaer'unt,  dum  generalia  ne- 
gligunt ;  tametfi  conftat  generalium  reme- 
diorum  'notitiam  multiplicemque  eorum 
ufum,  ad  rationalem  et  fcientificam  medendi 
methodum,  folum  ducere.  Argumentum 
igitur  hujufmodi  delegi  et  de  aqua  commu- 
ni  remedio  maxime  generali  diflerendum 
putavi. 

Aquae  communis  varius  et  multiplex  in 
medicina  ufus,  qua  ft  ars  noftra  privaretur, 
magno  fane  auxilio  careret.  De  aqua  pri» 
mumextrinficus  admota,  dein  intus  affumpta, 
didurus  fum. 

A  DE 

DE  AQUAE  FRIGIDAE  USU 

EXTERNO. 

Aq.ua  extrinficus  applicata  varie  agit 
pro  ejus  varia  frigoris  et  caloris  temperie  ; 
cumque  frigida  plerumquc,  faltim  ad  corpo¬ 
ra  noftra  ratione  habita*  comperiatur;  de 
frigida  primum  dicemus. 

Frigus  omnia  corpora  condenfat  et,  ufc 
propius  ad  fe  invicem  accedant  firmiufque 
adhaereant,  efficit.  Pari  modo  in  corpus 
humanum  agere  aquam  frigidam  ponere  licet. 
Sed  vis  vitalis  in  corpore  humano  calorem 
Temper  generans,  frigori  ad  exteriora  applica¬ 
te  ita  refiftit,  ut  minus  in  vivuin  quam  in 
quaelibet  inanimata  agat.  Fieri  quidem 
poteft  ut  in  fuperficiem  vivi  corporis  quod- 
ammodo  agat,  attamen,  nifi  frigoris  vis  tanta 
eft,  ut  vim  vitalem  omnino  extinguat,  in  in- 
teriora  penetrare  ibique  agere  vix  poterit. 
Frigoris  igitur  corpora  condenfantis  adtionem 
communem  in  corpore  vivo  ommittendum, 
et  quo  paefto  in  corpus  vivens,  fentiens  et 

irritabile 

irritabile  agat,  in  praefentia  folum  indagan- 
dum  putavi. 

Hujusmodi  corpus  aqua  frigida  admota 
flimulat;  feu  fibras  irritabiles  motrices  con- 
trahere  cogit.  Et  pars,  cui  proxime  admo- 
vetur,  magis,  aliae  minus  flimulum  fubeunt; 
verum  ex  confenfu  partium  non  modo  pro- 
ximae,  fed  magna  ex  parte  remotae  omnes 
ejufdem  ftimuli  vim  fentiunt.  Magna  igi- 
tur  in  toto  corpore  aquae  frigidae  vis.  Ut 
pleraeque  humani  corporis  fundiones  ab  of- 
cillationibus,  feu  contradionibus  et  relaxa- 
tionibus  fibrarummotriciumalternis  pendent ; 
ita  ofcillationes,  a  vi  quadam,  e  communi 
nervorum  origine  in  fibras  per  nervos,  deriva- 
ta  fiunt.  Hujus  vis  influxum  ex  occafione 
augere  poterit  major  in  certis  quibufdam 
contradionibus  e  fenforio  communi  copia 
datim  derivata.  Sed  conftans  et  aequabilis 
praeterea  videtur  hujus  vis  influxus  in  fibras 
motrices  fieri ;  ut  quovis  ftimulo  admoto 
fibrae  contrahere  poflint  abfque  ullo  a  fen- 
ferio  communi  novo  affluxu.  Haec  proprie 
tonica  fibrarum  vis  appellatur :  unde  vis  et 
robur  fingularum  fundionum  pendent. 

Frigida 

Frigida  autem  aqua  manifeftam  vim  habet 
tonicum  fibrarum  robur  augendi  ;  cumque 
facile  et  commode  fummo  ubique  corpori 
fnnul  admovetur,  per  totum  corpus  valen- 
tius  forfitan  et  melius  alio  quovis  ftimulo  vim 
tonicam  augebit. 

Aucta  fibrarum  vafa  circumeuntium 
contradione,  vafa  ardius  fluida  ampledun- 
tur;  fluida  vero  diftendentia  contra  validius 
renituntur  et  folida  compadiora  et  firmiora 
■reddunt.  Verum  denfata  magifque  elaftica 
lolida  validam  vim  tonicam  fimul  habentia, 
cum  fluidis  a  corde  injedis  ea  diftendentibus 
irritantur,  in  eadem  fluida  vehementioribus 
contradionibus  reagunt  et,  qua  data  porta 
folum,  ad  arteriarum  extrema  fortiter  pro- 
pellunt :  hinc  fanguis  per  minimum  quodque 
vafculum  citatur  ;  fecretiones  omnes  quam 
maximeneceffariae  rite  fiunt ;  quaeque  excer- 

ni  debent,  omnia  eliminantur. 

¥ 

Quantum  haec  omnia  in  rnultis  morbis 
fanandis  valeant  fatis  patet;  pauca  tamen 
hoc  in  loco  in  medium  proferre  ac  hgillatim 
explicare  a  propofito  non  erit  alienum. 

Aqua 

Aq^ua  frigida  morbis  medcri  poteft  vel  in 
totum  fimul  corpus  vel  in  certas  quafdam  partes 
agens.  Solida  corroborans  univerfifque  fundtb- 
onibus  vigorem  reddens  fpeciatim  infantum 
laxitatem  corrigit ;  et  corpori  etiamnum 
crefcenti  admota  id  totum  compadtius  ma- 
gifque  firmum  facit  iifque  morbis  occurrit 
quibus  parvorum  laxitas  et  flacciditas  obnoxia 
eft.  Hinc  incultae  et  barbarae  nationes, 
quas  nondum  defldia  et  luxuria  vitiave- 
rant,  teneram  prolem  ad  flumina  deferendo 
et  aquis  gelidis  lavando,  eo  roboris  et  firmi- 
tudinis  eduxerunt,  ut  multorum  pauci  vidfc> 
res  deinde  evaferinr,  et  plurimos  populos  de- 
fidiofos  et  mollitie  corruptos  funditus  everte- 
rint. — Hinc  etiam  ille  morbus,  qui  ab  audta 
flacciditate  et  laxitate  oritur,  rachitidem 
dico,  turn  demum  graffari  coepit  ex  quo 
mos  infantes  in  frigida  lavandi  defiit,  qui 
m 01  bus  prohiberi  aut  fanari  optime  poterit, 
ft  mos  antiquus  renovetur.  Quavis  aetate 
ut  aeris  frigidi  ad  corpus  humanum  frequen- 
tior  acceffus  vi  ejus  tonicae  fervandae  necef- 
faiius  videtur,  ita  quoties  haec  aliquantum 
debilitatui,  aquae  frigidae  aere  etiam  po- 

tentior 

tentior  ftimulus  optime  earn  reftituit.  Quin- 
etiam  in  iis  genitalium  morbis,  qui  a  nimia 
eorum  laxitate  et  imbecillitate  nafcuntur,  le- 
vandis,  plurimum  lavatio  frigida  valet;  fluo- 
rem  album  feminarum,  gonorrhoeam  benig- 
nam  virorum  coercet ;  et  ubi  e  caufis  iifdem 
illas  fterilitas,  hos  .debilitas  coepit,  ad  u- 
trumque  vitium  tollendum  eadem  maxime 
accommodata  videtur.’«-Neque  folum  fibras 
conftringendo  aqua  frigida  in  morbis  utilis 
eft ;  nam  et  fanguinem  citando  tutius  quam 
aliud  qnicquam  obftru&ioncs  eas,  a  quibus 
tot  vitia  chronica  pendent,  referabit;  fieri-r 
que  poteft  ut  morbi  a  ftagnatione  abforp- 
tionifque  defectu  orientes  fimili  ratiope  fanen« 
tur.  Itaque  memoriae  proditum  eft  quofdam 
liydropicos  lavatos  in  frigida  et  fanatos  efle*. 

Si  hanc  lavationem  fubfequitur  macies,  in 
caufa  videtur  non  modo,  quod  plurima  per 
earn  excernuntur  ;  fed  etiam,  quod  vafis  ab~ 
forbentibus,  ea  fluida  quae  aliter  ftagnarent 
et  membranam  adipofam  ubique  replerent, 
accipiuntur. 

Atque 

*  Vid.  Dr  Baynard’s  letter  to  Sir  John  Floyer,  &c.  p.  2 1 C 
&  217. 

Aqua  frigida  univerfo  corpori  admota 
haec  facit :  nec  minora  aut  pauciora  iingulis 
partibus  admotam  facere  earn  videbimus. 

Quibuscunque  a  laxitate,  qua  fluid  is 
irruentibus  vafa  nimis  facile  cedunt,  morbi  ac- 
cefferunt,  iis  aqua  frigida,  vaforum  tonum  ref- 
tituendo,  utilifllma  fiet  repellens. 

Ophthalmiam  faciuntaquae  calidae  va- 
pores  vafa  relaxantes  et  in  ea  pleniorem  fan- 
guinis  influxum  derivantes :  itaque,  cum  e 
fimilibus  caufis  ejufmodi  lippitudines  extite- 
runt,  frigida  partibus  vicinis  et  confenti- 
entibus  admota,  levantur ;  eoque  magis,  fi 
vultu  frigida  immerfo,  oculorum  palpa- 
brae  patent  ut  ipium  oculi  globum  undi- 
que  aqua  attingat.  Huic  oy*  funt  multa 
vitia  rheumatica  ;  ubi  califacientibus  et  lax- 
antibus  omnibus,  fcilicet  calore  le&i  vel  aeris, 
cum  coelura  e  frigido  in  aeftuans  fubito  mu- 
tatum  eft,  dolores  exacerbantur.  His  maxi- 
me  idonea  eft  aqua  refrigerans.  Porro  au- 
turn  verifimile  eft,  dolorum  quorundam  diu- 
turniorum, a  vafis  ob  laxitatem  nimis  facile  dif- 
tentis,  pertinaciam  faepe  lieri :  et  huic  omnino 
ftmilis  videtur  membrorum,  quae  aliquando 

diftorqnentuc, 

diftorquentur,  conditio.  Unde  fit  ut  utrique 
idoneam  frigidam  videamus,  praefertim  fi 
ex  alto  defufa  vi  majori  in  partem  decidit. 

Haec  omnia  effeda  dat  aqua  communis  ut 
flmpliciter  conftringens  :  fed  plerumque  vires 
etiam  ftimulantes  exerit,  quibus  majori  co~ 
pia  in  partem  fanguis  derivatur,  ut  ex  caiore 
et  rubore  partis  videre  eft.  Ita  audo  fangui- 
nis  impetu,  obftrudiones  faepe  folvuntur, 
quae  cum  laxitate  vaforum  antea  conjundae 
doloribus  fubinde  occafionem  dederant.  Sic 
aqua  frigida  totius  corporis  fummo  admota, 
eo  undique  fanguinem  impetu  citatiori  advo* 
cans,  fervat  augetque  perfpirationem  ;  quo 
fado,  ft  corpus  ilico  veftibus  cooperiatur  et 
calidae  et  copiofae  illius  exbalationes  ita  con- 
cludantur,  ut  calor  in  fuperficie  augeatur,  lar- 
gus  inde  fudor  elici  poteft,  complurium  mor~ 
borum  medelae  opportunus.  Ita  in  curatio- 
ne  febrium  intermittentium  aliquando  fit ; 
eonftat  enim,  ft  frigus  initio  paroxifmi  fere 
femper  adveniens  prohiberi  potuerit,  totam 
iymptomatum  mox  fequentium  feriem  etiam 
cohibitum  iri  Hie  varia  tentarunt  me¬ 
dia. 


*  Vid.  Boerbaav.  aphor.  p,  151. 


DISSERTATIO  MEDICA. 


9 


did,  quibus  frigus  adveniens  inhibeatur  5  in¬ 
ter  alia,  paulo  ante  paroxyfmi  adventum,  fe-> 
brim  arte  exdtare  conati  iunt,  quam  corporis 
languori  et  cordis  adioni  imbecilliori,  ex  qui¬ 
bus  pendere  frigus  videtur,  occurrere  pofte 
putabant.  Inter  caetera  lavatio  etiam 
frigida  in  his  febribus  connnendata  eft,  et  in 
obftinatiftima  intermittentium  omnium,  quar- 
tana  *,  hoc  remedium  bene  ceflit :  nec  in  in- 
termittentibus  folum,  fed  etiam  in  febribus 
continuis,  lavatio  frigida,  cum  hide  fudores 
copioft  effect  eliciti,  aliquando  contulit 
Baynardus  in  libro  de  lavatione  frigida 
confcripto  complures  hac  ratione  febri  libera¬ 
tes  memorat  J,  feque  ipfum  ejufmodi  febri 
correptum,  cum  flumini  fe  commififfet  ibique 
aliquamdiu  nataffet,  fanum  omnino  evafiffe. 
In  eodem  libro  lavationem  frigidam  etiam  a 
variolis  alienum  non  fuifle,  contra  cafu  quo- 
dam  forte  adhibitum  profuiffe  oftendit  ||. 
Quatenus  autem  haec  omnia  in  praxi  quoti- 
diana  imitari  liceat,  non  meum  eft  dicere. 

B  Quae 

*  Vld.  Baynard’s  Letter.  &c.  p.  213, 

■f  Vid.  Med.  ElT.  Vol.  vi.  p.  403. 

^  p.  268. 

|l  Vid  p.  22S. 

Quae  in  vafa  fanguifera  agit  aqua  frigida 
jam  dixi,  quae  in  nervorum  agat 

proxime  dicendirm. 

Hr  c  vero  occurrit  quiddam  adeofubtile  ut 
mentis  noftraeaciem  pene  fugiat ;  quae  enira 
fit  nervorum  in  multis  niorbis  conditio  parum 
perfpicitur,  proinde  et  medicamentorum  in 
eos  agendi  ratio  difficilis  expiicatu.  Hoc 
tamen  fatis  percipitnus,  functionum  robur  a 
vi  tonica,  et  hanc  rurfus  a  ftabili  et  conftan- 
te  cujufdam  ftuidi  per  nervos  in  fingulas  fibras 
motrices  influxu,  plurimum  pendere.  Perci- 
pimus  etiam  (ut  mi  hi  videtur)  totius  corporis 
Imbecillitatem  in  debili  vis  nerveae  influxu 
pofitam  effe;  hanc  vero  imbecillitatem: 
corpus  totum  varie  mobilius  et  irrita- 
bilius  reddere  motibufque  irregularibus 
turn  convulfivis  turn  fpafmodicis  magis 
opportunum  facere.  Complures  autem 
rnorbi  in  hujufmodi  motibus  irregularibus 
fere  toti  confifiiint ;  ut  naturales  fundliones 
qui  turbant  Hyflericus  et  Ilypochondriacus, 
qui  animales  pariter  vexant  Epilepfia  et 
Gonvulfio*  Cum  hi  morbi  in  aliquo  qui 

mobUior 

mobilior  eft  e  levibus  facpe  caufis  nafc.-untur, 
iis  vix  occurrere  poterimus,  nifirqobilitatem  e 
vi  tonica  debi.liori  ortam  tollamus.  Ut  vis 
tonica  in  integrum  reftituatur,  varia  adftrin- 
gentia  medicamenta  teptata  funt :  fed,  ni 
fallor,aqua  frigida,  quae  tarn  commode  appli¬ 
cator,  melius  ac  tutius  quam  medicamentum 
quodvis,  hoc  efficere  poteft.  Nam  in  affec- 

tibus  fpafmodicis  graviffimis  earn  utiliffimam 

% 

et  falutarem  maxime  fuiffe  experientia  faepe 
comprobavit.  In  affeduum  fpaftnodicorum 
numerum  rabiem  caninam  referre  nullus  du- 
bito  Hie  morbus  quidem  a  veneno  quon¬ 
dam  primum  profeduseft,  fed,  fiquidem  miri 
hujus  veneni  prorfus  ignoramus  indolem  ac 
naturam,  in  curatione  itaque  morbi  id  ip- 
fum  omnino  negligere  et  ad  effedus  ejus  fci~ 
licet  varios  motus  fpafmodicos  folum  refpi- 
cere  cogimur.  Fateor  quidem  didu  effe  dif- 
ficillimum  e  variis  remediis,  quae  a  medicis 
in  hujus  morbi  curatione  adhibita  fuerunt, 
quid  prae  caeteris  maxime  profuerit;  fed  an- 
tifpafmodica  praecipne  efficacia  fuiffe,  et  in¬ 
ter  ilia,  aqua  frigida  ita  applicata,  utetcor- 

pori 

*  Vid.  Nugent  on  the  Hydrophobia. 

pori  et  (at  ita  dicam,)  animo  pro  ftimulo  fo- 
ret,  imprimis  yaluiffe  videntur. 

Adeo  valet  aquae  frigidae  ftimulus  ad 
nerveae  vis  a  communi  origine  in  fingula 
corporis  fluxum  derivandum,  ut  eas  nervo¬ 
rum  obftrudiones,  e  quibus  plurimi  morbi 
oriuntur,  fuperare  videatur  :  Sic  in  affedtibus 
paralyticis,  five  in  parte  quadam  fingulari 
haerentibus,  five  fyftematis  nervofae  majo- 
rem  partem  obtinentibus,  aqua  frigida  faepe 
xnimero  profuit*. 

In  omnibus  deliriorum  fpeciebus  vis  ner- 
vea  in  fenforio  communi  inaequaliter  difi- 
tribui,  dumque  in  aliis  partibus  haec  vis  ob- 
ftruitur,  in  aliis  libere  fluit,  hinc.  Deliria  fe- 
qui  videntur.  Hoc  fit  in  hominibus  mania- 
cis  et  melancholias,  Nec  verefimilicr  ratio 
has  obftrudtiones  fuperandi  aequalemque  vis 
nerveae  diftributionem  reftituendi  excogita- 
ri  poteft,  qua  in  aquae  hujufmodi  facib 
lima,  commodifTima  et  utiliffima  applica- 
tio. 

*  Vid.  Dr  Baynard’s  Letter,  &c.  ubi  Iavatio  frigida  et 
ad  partes  et  ad  toturn  corpus  fpe&antes  fanafle  complures 
jparalvfes  invenies. 

Haec 

Haec  in  Syflemate  nervorum  efficit  aqua 
frigida  toti  corpori  admota,  nunc,  quid  cer- 
tis  tantum  partibus  per  haruni  cum  aliis 
confenfum  efficiat,  difpiciendum. 

Inter  corporis  fuperficiem  et  vias  urinari- 
as  ejufmodi  confenfus  viget  ut  illi  admotum 
frigus  fere  Temper,  ut  urina  majori  copia  fe- 
cernatur,  facit ;  neque  dubito  quin  hoc  partim 
fiat  per  fanguinem  ad  renes  majori  copia 
propulfumj  fed  fatis  verifimile  eft,  idem  fieri 
frigoris  fummo  corpori  admoti  vaforum  fe- 
cretoriorum  actionem  per  confenfum  proxime 
excitantis  opera.  Certe  hujufmodi  frigoris 
vis  in  veficam  urinariam  fatis  omnibus  nota 
eft  :  neque  dubium  eft  quin  vis  eadem  in  va- 
fis  renum  exeri  poftit.  Neque  haec  phaeno- 
mena  folum  curiofa,  fed  et  ufui  accommoda- 
ta  funt.  Nam  acutis  morbis  laborantes  cum 
ledto  diu  affix!  fint  ibique  in  fummo  calore 
teneantur,  iis  faepe  vefica  urinaria  tonum 
fuum  perdit  ut  urina m  nequeat  ejicire ; 
quod  cum  fit,  promptiflimum  erit  auxilium, 
fi  aeger  lecto  edudtus  *  aeri  frigido  expona- 
tur  pedefve  aqua  frigida  immergantur. 

Huic 


^  Vid.  Sydenham, 

Huic  analogum  eft  quod  artubus  inferior 
ribus  aqua  frigida  appofita  faepe  motum  in? 
teftinorum  periftalticum  citat  et  vigentiorem 
reddit.  Ita  fpafmi  in  tubo  inteftinali  faepe 
yiecuntur,  quaeque  inteftinis  continebantur, 
aliis  remediis  nihil  aut  fruftra  agentibus,  hoc 
uno  emota  funt. 


PE  AQUAE  CALIDAE  USU 
EXTERNO. 

r,  ■  ■  J  ,  » 

De  aquae  frigidae  ad  externa  applicata 
yiribus  jam  diflum  eft  :  eodetn  applicata  ca- 
lida  quid  efficiat  di&urus  fum. 

Varie  agit,  varia  effecta  dat  pro  vario 
ejus  calore  aqua.  Quod  ft  ej us  multo  eft 
major  quam  hurnani  corporis  calor,  folida 
inflammans  vel  fluida  cpagulans  violentes 
m  orb  os  creat.  Verum  de  his  malis,  quae 
aqua  admodum  calida  inferat,  taciturus, 
quae  bona  ab  ejus  temperie  humanum  vel 
aequante  vel  haud  multum  fuperantc  orian- 

tur. 

tur,  tantum  exponam  ;  talis  enim  calor  pro 
rcmcdio  folus  adhibendus. 

Aq^uam  calidam  in  folida  agentem  pfi- 
mam  attingam :  agit  vero  praecipue  molii- 
endo  et  relaxando.  Mollire  autem  et  relax- 
are  partim,  prout  in  folida  noftra  ingrediatur, 
gluten  liquefaciat  et  particularum  cohaefio- 
nem  folvat,  ponatur.  Sed  cum  altius  in  cor¬ 
poris  folida  penetrare  aquam  non  fit  verifimi- 
le,  u't  fimplicia  folida  emolliens  nihil  ibi 
magnum  efficere  credenda  eft;  igitur  fiquid 
relaxando  efficit,  hoc,  ni  fallor,  ad  calorem 
ejus  modicum  cum  fimili  calore  corporis 
fimul  agentem  referendum  eft.  Calore  hoc 
aqua  relaxat  et  partium,  ad  qoas  accedit, 
tenfionem  demit.  Praeterea  fiquidem  uniuf- 
eujufque  partis  tenfio  quodammodo  ab  alia 
vicinarum  pendet,  haec  caufa  efte  poteft, 
quod  aqua  calida  in  fuperficiem  frequentius 
adhibita  altiftime  fedentem  rigiditatem  faepe 
tollit.  Porro  autem  quandoquidem  unius 
cujuflibet  partis  tenfio  non  modo  cum  vicina¬ 
rum,  fed  cum  totius  corporis  conjungitur,  uni 
adjedta  aqua  calida  totum  corpus  relaxare 
poterit.  Ita  immerfio  in  aqua  calida  pedum, 

corporis 

corporis  tenfioncm  demendo,  faepe  fomnunl 
adferet.  Saepifiime  hujufmodi  pedeluvium 
pro  afoJvvo  majori  vi  multoque  tutius,  quam 
ipfuni  opium,  agit :  quo  deficiente  illud  auxi- 
lio  erit.  Pari  ratione  agens,  five  anguftiori 
corporis  fpatio,  five  latius  diftufa,  capitis  dele¬ 
tes  et  omnium  generum  deiiria  levabit :  id 
quod  Hoff m annus  aliique  haud  obfeuro 
nomine  viri  teftati  font. 

Eadem  aqua  fummo  corpori  latius  cir- 
cumfufa  turn  magis  relaxat,  turn  tenfionem 
et  Iaffitudinem  corpus  poll  graviorem  labo- 
rem  invadentes  neceffario  adimit ;  fierique 
poteft  ut  ea  fit  ejus  vis,  quae  conftridionem 
cutaneam  perque  totum  corpus  tenfionem  et 
irritationem  in  tebribus  toties  dominantes 
tollat.  Poftremo  fuperficiei  admotam  vi 
praeditam  earn  efle  fpafmodicas  in  interiori- 
bus  contra&iones  refolvendi  docet  femicu- 
pium  in  biliofis  cholicis  et  in  ileo  levandis ; 
docet  in  lapidibus  a  renibus  in  veficam  urina- 
riam  deducendis,  quorum  tranfitura  fpafmo- 
dicae  ureterum  contradiones  faepennmero 
tardant. 


Dum 

Dum  aqua  calida  fibras  motrices  relaxat, 
baud  raro  eafdem  fimul  ftimulat,  nerveae  vis 
pleniorem  influxum  facit,  ac,  ubi  prius  inter- 
niptus  fuitj  eum  quandoque  reftituit ;  hinc 
membris  frigidis  .et  refolutis  apta  faepe  fit: 
ftujufinodi  in  vitiis  balneum  laudat  Hoff¬ 
mann  us.  Vim  nerveam  in  partem  copio- 
iiusdcrivando,  vigentiorem  vaforum  adionem 
excitat,  atque  ita  fluidorum  impetum  auget. 
Hinc  obftriidiones  iolii,  indurationes*  pat> 
tium  invcteratae  fchirrique  diffolyi,  poffent. 

De  aqua  calida  in  fibras  motrices  agcnte 
ac  eas  folas  afficienti  dixi,  fed  et  fluida  affi- 
cit  eadem  aqua,  ut  jam  didurus  fum.  Cel¬ 
lar  fanguinern  rarefacit  eo  modo  ejus  in  vafa 
ftimulum  adauget :  quo  partim  ftimulo,  par- 
tim  illo  qui  fibras  motrices  ipfas  afficit,  fan- 
guinis  impetus  citatur,  majorque  in  partem 
cui  calor  incumbit  copia  derivatur.  Stimuli, 
de  quibus  loquor,  per  totum  corpus  latius  dif- 
fufi  obefTef  quidem  poffunt ;  fed  fi  parte  ma- 
gis  contineantur,  majorem  fangui.nis  copiam 
hue  ab  iis  derivatum,  prodeffe  et  cacterum 
corpus  kvare,  verifimillimum  eft.  Balneum 

C  fanguinera 

*  Vid.  Van  Swieten  comment,  vol.  I  p.  19 1. 

f  \7id.  Dr  Stevcnf.  &c.  Med.  EIT.  vol.  vi.  p.  37?. 


i8  DISSERT  ATI  O  ME  DIG  A. 


fanguinem  derivare  impetumque  ejus  in  iis 
partibus,  quibus  ipfum  circumfunditur,  au- 
gere  credere  licet,  ft  quid  in  folvcndis  men- 
fiutn  obftrudtionibys  femicupium  agat  refpi- 
ciamus:  quas  a  femicupio  folvi,  fanguinis 
Copiam  et  impetum  in  omnibus  aortae  ramis 
defcendentis  augenti,  putamus* 

Vires  aquae  calidae  in  fanguinis  in  parte 
cui  admovetur,  impetu  augendo,  turn  maxi- 
me  videbuntur,  cum  totius  corporis  fuperficiei 
Jatius  circumfunditur*  Turn  enim  fuperfi- 
ciem  relaxando  fimul  fanguinis  vim  eo  con- 
vertendo  fucloris  copiam  majorem  quam  a- 
liud  quidvis  exprimit.  Qiiot  morborum  cura- 
tioni  hie  fudor  aptus  efle  poffit,  vel  obftruc- 
tiones  folvendo,  vel  materiern  morbofam  eji- 
ciendo,  alienum  eft  a  noftro  confilio  dicerc. 
Verum  ft  quis  derivatum  ad  fuperficiem 
corporis  fanguinem,  ipfam  fuperficiem  rela- 
xatam,  hinc  fudorem  expreftum  balneoque 
haec  omnia  effedia  refpiciat,  ei  certe  Gil- 
chr|st  i  i  ^  de  balnei  in  febribus  utilitate 

c  *  •  .  1  >  ' '  ‘ '  ?  :  ) 

fententia  arridebit. 

Hi  omnes,  quos  enumeravi  aquae  effedtus 
adcalorem  ejus  referendi  funt.  Sed  eadem  ut 

jam 

jam  oftendere  conabor,  in  folida  etiam  vi  fob 
vente  agit,  Extrinficus  admota*  ad  mu  cum 
aliamque  materiem  cuti  adhaerentem  et  po- 
ros  obftrUentenl  lolvendum  et  abluendum, 
accommodatur.  Hoc  modo  in  multis  morbis 
cutaneis  faepe  mire  profuit,  et  abfque  ea 
cffet,  alia  remedia  fruftra  adhiberemus. — In 
regionibus  fub  ardentiore  foie  pofitis,  iibi  fre- 
quentior  iudor,  major  fordium  obftruentium 
in  fummo  corpore  copia  colligitur*  frequen- 
tius  aqua  calida  fefe  incolae  neceffario  lavant* 
tSed  freqnentior  in  aqua  lavatio  niucum  vel 
humorem  febaceum,  qui  cutem  contra  aeris 
nimiam  ficcitatem  defendit,  fntiul  adimit; 
quo  ademto  cutis  ficcitate  dehifcit  turpiter- 
que  corrugata  dehoneflatur.  Cui  vitio  utrique 
undione  fola  neceffario  occnrrebant,  proinde 
haeclavationemnunquamnonfequebatur.  Sed 
tindio  fordes  ex  acre  colledtas  invicem  con- 
glutinans,  iterum  balneum  defiderabat.  Unde 
in  iis  locis  utriufqtie  ufus  conjunctus  Temper 
fuit.  Pari  ratione  aquae  utilitas  in  omnibus 
fordidis  et  corrodentibus  ulceribus  Ipeftata 
eft  ;  in  iis  enim  acrimoniam  irritantems 
quae  bonam  fuppurationem  fortaffe  tardabat, 
abluit* 


DE 

DE  AQUAE  U S U,  INTERN O. 

Quid  aqua  five  frigida  feu  calida  ad  ex¬ 
terna  adniota  agat,  hasten  us  dixi ;  quid  utra- 
que  int us  affirm pta  agendi  habeat  vim,  porro 
dicturus  fum. 

Aqjia  ventriculo  accepta  varic  agere  po- 
left  pro  varia  ejus,  quando  aflumpta  eft,  tern- 
perie.  De  hac  igitur  e  temperie  ejus  aftione 
agendum  eft, 

Frigida  aqua  ori  et  faucibus  accepta  ca- 
lorem  eorum  temperat,  glandulas  mucofas, 
quo  plura  excernant,  ftimulat,  et  utroque 
modo  fitim  reftinguit:  eft  itaque  aegrotis  in 
febribus  quibufcunque  gratiftima. 

Ven  t r  i  c u lo  excepta  eum  ftimulat,  vim 
ejus  tonicam  auget,  adtionem  ejufdem  exci- 
tans,  concodtionem  promovet :  poftremo  gra~ 
vitatis.  eum  fenfum  adimit  quae  alimenta 
quaedam  aftumpta  fequitur.  Itaque  po(t 
chocolatam  aftumptam  frigidae  ftatim  in- 
geftus  cyathus  earn  leviorera  et  ventriculo* 
minus  moleftam  reddet.  Pari  modo  ventri- 
c ul um  roborans  fermentationibus  irregtilari- 

bus,  quibus  obnoxia  eft  concoftio,  occnrrit, 
quiqne  hinc  oriuntur  flatus,  et  has  eafdem 
comitantes  a  debilitate  ventriculi  pendentes, 
fpafmi  pariter  prohibentur. 

Haec  efTicit  aqua  frigida  in  ipfo  ventricu- 
Jo,  verum  e  confenfu  ejuscum  reliquo  corpore 
plura  et  majora  in  aliis  partibus  efficit.  Frigi¬ 
da  enimaqua  in  ventriculum  agensfimul  totum 
corpus  ftimulat.  Hinc  fit  ut  in  lipothumiis  mo^ 
do  ingruentibus  prohibendis,  modo  vigentibus 
fanandis  tantopere  valeat.  Ab  hoc  frigidac 
viriurn  tanto  docuroento,  pofle  earn  per  totum 
corpus  fanguinis  motum  citare,  difcimus.  Ob 
fanguinem  ita  citatum  et,  lit  mihi  videtur,  per 
confenfum  quendam  qui  inter  cutim  et  ven¬ 
triculum  viget,  ad  corporis  fuperficiem  fan¬ 
guinem  eadem  impellit,  ibique  fi  quid  con- 
ftringitur,  ei  folvendo  idonea  eft  Et  fane^ 
fi  rite  adhibetur  fudoribus  largis  eliciendis  ap- 
tiffima  comperietur.  Hinc  ejus  in  febribus, 
fi  qua  eft,  pendet  omnis  utilitas.  De  hac 
xnedicorum  voces  et  fententiae  variant,  aliis 
ut  ntiliffimum  in  febribus  remedium  earn 
laudantibus,  aliis  contra  experimentum  peri- 

culofum 

culofum  acclamantibus.  Minime  me  decet 
hujnfmodi  litem  dijudicare,  nec  ex  propria 
experientia  poffum.  Multo  minus  in  alteram 
partem  concedere  et  Univerfis  in  febribus  fri- 
gidae  ufum  Temper  laudare  velim  ;  certe  tamerl 
priorum  medicorum  teftimonio  fiujufque  fe~ 
culi,  quotidiana  experientia  nixus  afErmare 
audeo,  in  febribus  non  tuto  tantum,  fed  et  uti- 
liter  exhiberi  faepe  poffe.  In  multis  enim 
efficax  fit  remedium.  In  biliofis  febribus  ar- 
dentiorefub  coelo  graffantibus,  aut  in  febribus 
cujufvis  loci  non  inflammatoriis,  ejus  utilitas 
vix  dubia  erit.  Contra  periculofa  manifefta 
videtur  in  febribus  quas  inflammatio  topica 
comitatur.  Cumque  diathefis  inflammatoria 
fimul  adeft  nt  in  regionibus  feptentrionalibus 
faepe  fit,  forfitan  etiam  nocebit*  Ut  haec 
lint  nihil  fatis  firmi  video,  quare  in  hac  infula 
potiones  tepidae  in  univerfis  fere  febribus  ex» 
hibeantur. 

Priusquam  frigidae  aquae  ultra  ventri-' 
culum  effeftus  perfequar,  in  ipfo  calida  quid 
efKciat,  paucis  inquiram. 

Aquae  calidae  copia  major  ventriculum 
ingrediens  vomitionem  ciete  Verum  quo 

modcr 

-  modo  hoc  fiat,  a  praefenti  confilio  a- 
lienum  eft  explicate;  fed  rem  ipfani  omittere 
non  potui  fiquidem  aqna  ita  agens  pro  reme- 
dio  eft  ;  verum  quot  morbis  fanandis  hoc  re¬ 
medium  fit  utile,  fi  porro  explicarem,  de  e- 
meticorum  virtutibus,  fermonem  novum  et  a 
propofito  alienum  inftituerem. 

Aquae  calidae  copia  minor  quam  ut  vo- 
mitum  excitet,  ipfum  ventriculum  primum 
deinde  per  confenium  totum  corpus  relaxat. 
Hac  ratione  nopere  alicui  earn  pofie  interdura 
minime  me  fallit :  Sed  hoc  omitto,  et  ut  res 
poftulat,  aquam  calidam  tenfionem  folvendo 
et  inde  orientem  irritationem  demendo  in  febri- 
bus  et  inflammatoriis  morbis,  utilem  efie  often- 
dam.  Dum  ventriculo  accepta  et  eum  et 
totum  corpus  relaxat,  ita  quoddain  modo 
utrumque  fimul  ftimulat.  Hique  effedus 
conjundi  ita  dirigi  poflunt  ut  largum  et  ex- 
primant  et  continuent  fudorem,  quo  Tudore 
acuti,  de  quibus  didum  eft,  morbi  faepe  fe- 
liciter  folvuntur. 

Ha ec  in  ventriculum  varie  efFeda  edit  pro 
varia  ejuscalore  aqua,  alia  non  minora  me- 
morabo  quae  a  vi  ejus  folvente  menftrui  vi- 
pent  explente  nafcuntur. 


A  quake 

Aquam  ut  menftruum  ad  folvendos  in 
ventriculo  cibos  maximc  ideoneam  natura 
compaiavit.  Omnis  enim  quos  adhibemus, 
alii  liquores,  in  hunc  ufum  aqua,  quae  in  iis 
inagna  Temper  copia  inert,  aptare  Tola  vide- 
tur.  Major  aquae  copia  cum  cibo  affumpta 
conco&ionern  adjuvat,  ventriculum  depict 
morbifque  a  tarda  concodlione  et  cibis  diu- 
tius  onerantibus  ocurrit.  Hie  tamen  adhuc 
contra  narration  is  feriem  ad  notandum  eft 
diverfe  paulo  hoc  fieri  pro  diverfa  aquae 
gffumptae  tpmperie, 

Frigida  ventriculum  ftimulando  con- 
codionem  utique  movere  poteft,  led  calida 
facilius  iis  im  mixta  quae  ventriculo  continent 
tur  eaque  folvens  plus  et  in  cibo  folvendo  et 
in  ventriculo  deplendo  poieriL 

A q.  u ae  in  ventriculo  viribns  jam  explica- 
tis,  quas  ultra  cum  proferat  proxime  inqui¬ 
rendum. 

Ultra  ventriculum  ntulo diTcrimine  aget 
aqua  pro  temperie  ;  quaecunque  enim  fuerit, 
quando  affumpta  eft,  ejus  temperies,  eodem 
Temper  quo  corpus  reliquum  calore  prius  fit 
quam  ventriculo  exeat.  Ergo  omnis  aquae 

'  vis,. 

vis,  de  qua  locuturus  fum,  a  mole  vel  vi  ejus 
folvente  nafeitur. 

Nulla  alia  re  nifi  quod  eorum  quae  in- 
teftinis  continentur  molem  augeat,  motum 
inteftinorum  periftalticum  aqua  citat,  cum- 
que  hoc  tanta  celeritate  faciat  nt  minus  al> 
forberi  patiatur,  faepenumero  etiam  purgat  ; 
nec  tutior  aut  melior  canalis  alimentarii 
fordes  abluendi  ratio  excogitari'poteft. 

Si  aquae  copia  major  corpori  infufa  lafleis 
aut  aliis  vafis  abforbentibus  accipiatur,  in 
vafa  etiam  fanguifera  mole  fua  quodam  mo- 
do  aget.  Vafa  enim  diftendendo,  ofcillatio- 
nem  eorum  excitabit  et  validiorem  rcddet.j 
hinc  fanguinem  per  totum  corpus  citat,  inte¬ 
rim  ftimulus  ejus  innocuus,  per  omnes  fecre- 
tiones  et  excretiones,  quas  ipfa  expedit,  facile 
ejicitur.  Quot  autem  morbis,  fanguinis  mo¬ 
tum  ciendo  atque  fecretiones  et  excretio¬ 
nes  expediendo,  prodefle  poffit,  poftea  often- 
deie  conabor,  poftqnam  de  vi  ejus  folvente, 
de  qua  nunc  agendum,  loquendi  finem  fece- 
10.  Aquae  iis,  quae  ventriculo  continenturj, 
immixtae  ad  ea  folvenda  utilitatem  fupra  oft 
tendi*  In  inteftina  tranfiens  idem  facere 

D  pergit ; 

pergit,  bilem  diluit,  et  ut  alimento  in  inteftina 
delatofacilins  immifceatur  facit.  Pari  modoin 
iuccum  pancreaticum  et  caetera  inteftinorum 
fluida  agit  j  et  ob  hanc  maxime  caufam  chyli- 
ficationisexpedit  perfecitquenegotium  5  neque 
minus  chyli  abforptionem  adjuvando  utilis  erit 
durn  juftam  ei  fluiditatem  tribuit.  Quin- 
etiam  per  vafa  laCtea  et  glandulas  m e fen t eri¬ 
cas  chylum  promovet,  fimulque,  ut  lymphae 
a  diverfis  corporis  partibus  refluenti  facilius 
immifceatur,  facit.  Hie  primus  fanguificatio- 
nisgradus  5  etenim  chylus  in  vafa  fanguifera 
delatus,  aucta  ejus  per  aquam  fluiditate,  per 
totam  fanguinis  maffam  promptius  defun- 
ditur;  eadem  ejus  fluiditas,  flngulas  totius 
maflae  partes  pariter  commifcendo,  facilem— 
que  omnibus  inter  fe  communicationem  dan- 
do,  alias  fundtiones  perfectae  et  maturae  fan- 
guificationi  necellarias  adjuvat.  Poftremo 
aqua  fanguinis  vafis  infufa,  vafa  univerfa  dif- 
tendendo,  per  minimum  quodque  liberiorem 
fanguinis  motum  neceffario  reddit,  et  perne- 
ceffarias  fecernendi  et  excernendi  fundtiones, 

magis  quam  aliud  quicquam,  expedit  atque 
auget. 


Omnibus- 

Omnibus  in  corporis  parti  bus  juft  a  aquae 
portio  obftrudtionibusneceffario  occurred  co- 
pia  jufto  plenior  tutiffime  faepe  et  ccrtiffimc 
eas  folvet. 

Aquae  magna  copiafanguiferisvaftsinfufa, 
perfpirationem  et  urinarn  movendo,  utiliffi- 
mum  fit  remedium,  eoque  magis,  quod  per 
eandem  fluiditatem,  de  qua  didtum  eft,  fan- 
guinem  excretionibus  neceflariis  movendis 
idoneum  reddit.  Conftat  enim  fluida  noftra 
perpetuo  mutationibus  effe  obnoxia,  et  e  fta- 
tu,  quo  folo  corporis  damna  reparare  poffunt, 
miti  blandoque  in  acrem  et  irritantem  Tem¬ 
per  vergere.  Haec  acrimonia,  ft  longius 
progrediatur,  vitae  ipfi  periculum  adfert. 
Atque  hoc  faepe  evenirer,  nifi  noftrae  falutis 
provida  natura  acres  hoset  noxios  humores, 
corpore  fimul  ac  nafcuntur,  fubinde  ejiceret. 
Per  aquam,  quam  appetere  et  adfumere  om- 
nes  inftituit,  natura  hoc  praecipue  efficit. 
Aqua  enim  aflumpta  hanc  acrimoniam  fol- 
vit  et  diluit,  perque  excretiones  modo  memo- 
latas  fee um  una  foras  educit.  Ergo  pluri- 
mum  aquae  in  vifeera  ingeftum  perutile  erit, 
dum  fluidorum  acrimoniam  arreptam  per 

idoneas 

idoneas  excretiones  ejicit.  Hac  ratione  mul- 
tis  morbis  exorituris  occurrit,  alios  jam 
vigentes  fugat.  In  fanguiferis,  et  exiis  orien- 
tibus,  vafis  haec  omnia  aquafacit  ;  obfervan- 
dum  praeterea,  aquam,  fluiditatem  fanguini 
dando,  abforptionem  manifefto  excitare,  dum- 
que  magna  copia  in  vafa  lymphatica  ingre- 
ditur,  corum  fordes  ablucre  et  obftructiones 
folvere  pofle ;  hinc  in  fcrophulis  et  ftrumis 
haec  vala  praecipue  afficientibus  magna  ej us 
utilitas.  Varia  effefta,  quae  in  fingulis  cor¬ 
poris  partibus  aqua  communis  edat,  jam  enu- 
meravi  ;  unde  plernmque  pofle  earn  opti¬ 
mum  efie  remedium  fpero  omnibus  patere, 
quot  autem  morbis  accommodata  fit,  fuper- 
vacarieum  efiet,  narrare.  Si  in  primis  viis 
quid  agat  refpiciamus,  etiam  hinc  difci  poteft, 
morbos  cum  has,  turn  alias  corporis  partes  in- 
feftantes,  qui  ab  imperfecta  prima  concoc- 
tione  faepe  oriuntur,  aquam  vel  prohibere 
vel  fan  a  re  pofle,  Porro,  fl  quo  modo  cordis 
etvaforumadionem  adaugeat,  juftam  fanguini 
fluiditatern  det,  fecretiones  et  excretiones  ino- 

veat,  deniquenoxium  unumquodque  fluidnm 

abluat  et  expellat,  reputemus  $  non  modo  in 

plurimis 

plurimis  morbis  utile  remedium,  fed  etiam  ill 
univerfis  prope  optimum  medicamentum  earn 
judicabimus. 

Aq,uam  in  plurimis  morbis  utile  effe  remedi¬ 
um  magis  arbitror,  cum,  quot  morbis  aquae 
minerales  mederi  neque,  ut  mihi  videtur,  fal- 
fo  dicantur,  in  mentem  venit.  Dici  quidem 
poteft,  minerales  variis  particulis,  fulphureis, 
falinis  aut  metallicis  gravidas,  ab  aqua  com- 
muni,  cui  hae  particulae  non  infunt,  plane 
effe  diverfas.  Verum  cum  reputo  quam  pau- 
cae  hae  particulae  faepe  fint,  et,  ut  easplures 
effe  concedam,  tamen  in  plerifque  morbis 
magna  vi  praeditas  effe,  neminem  credo  credi- 
turum  ;  magnaque  ex  parte  ab  ipfius  aquae 
elemento,  ut  aiunt,  hanc  vim  neceffario  pen- 
dere,  omnes  exiftimaturos.  Aquam  ut  ele- 
mentum  in  morbis,  quos  e  mineralibus  fanari 
cernimus,  plurimum  poffe,  hinc  fufpicor,  quod 
idem  morbi  ab  aquis  diverfae  indolis  faepe 
lanentur ;  adeo  ut  quid  omnes  commune  ha- 
beant,  id  folum  prodeffe  videatur. 

4 

Jamque  definendum  et  operi  huic,  quale- 
cumque  eft,  finem  imponendum  video.  Poft 
aquae  virtutes  explicatas  forfitan  mihi  obji- 

cietur, 


»  ? 

30  DISSERTATIO  MEDICA. 

cietur,  mala,  quae  a  nimiis  iis  oriantur, 
attiugi  etiam  debuifle.  Verum,  fi  opus  lon- 
gius,  quam  pro  praefenti  concilio,  quodque 
hoc  tempore  exigere  nequeo,  fufcipiendum 
non  putavi ;  fpero  Preceptores  et  condifcipu- 
los  meos  hanc  mihi  veniam  elfe  daturos  :  quin- 
etiam  ut  non  modo  quae  prudens  omnino 
praeterii  neque  fufcipiendum  judicavi,  fed 
etiam  quae  fufcepta  parurn  limate,  parunt 
emendate  confecerim,  ea  mihi  candide  ignof- 
cant,  fuppliciter peto.  Sintul  celeberrimis  hu- 
jus  academiae  Profedoribus,  ob  praecepta  uti- 
liffima  quae  mihi  bene  memori  in  aninto  fem- 
per  funt  manfura,  queifque,  propria  diiigentia 
adhibita,  fruciuni  olim  fpero  non  defuturum, 
gratias  maximas  ago. 


S. 

ERRATA. 

P.  i.  1.  3.  pro  laudunt  lege  laudant. 

P.  13.  1.  3.  pro  horum  lege  harum. 

*  * 

P.  22.  1. 17.  pro  ut  haec  Tint  lege  ut  lit  haec  fint. 
P.  24.  1.  10.  pro  ad  nocandum  lege  adnotandum» 
P.  26.  1.  5.  pro  perfecitque  lege  perficitque. 

